Tahitieg
Ur yezh aostronezek eus skourr ar yezhoù polinezek eo an tahitieg (te reo Tahiti) komzet gant tro-dro da 120.000 den e Tahiti. 

Tost a-walc'h eo an tahitieg d'an hawaieg (76% geriaoueg voutin) ha d'ar rarotongeg (85% geriaoueg voutin).

Yezh berzet 
D'an 29 a viz Meurzh 2006 e oa bet distroadet gant ar C'huzul-Stad gall reolennoù Bodadenn Polinezia c'hall a lakae ar galleg hag an tahitieg war ar memes pazenn, pep hini a c'halle komz ar yezh a gare. Met diviz Kuzul-Stad Paris, diazezet war mellad 2 ar Vonreizh c'hall, ne rae den ebet van anezhañ e Bodadenn Polinezia.

Kement-se ne oa ket evit plijout da Vodadenn Vroadel Paris, hag ur mellad-lezenn zo bet ouzhpennet da lezenn aozañ an dilennadegoù e Polinezia, kinniget gant ar ministr Estrosi (ministr ar Broioù Gall Tramor), hag er mellad-se eo difennet komz tahitieg e Bodadenn Polinezia, rak n'eus yezh ofisiel nemet ar galleg er vro.

Gwelet ivez 
 Yezhoù malayek-polinezek

Liammoù diavaez 
 Kentelioù tahitieg
 Geriadur tahitieg-saozneg
 Akademiezh an tahitieg (Fare Vana'a)
 Yezh berzet: 

Meneger yezhoù ar bed
Yezhoù polinezek
Yezhoù Polinezia c'hall